**PASLAUGŲ TEIKIMO SUTARTIS**

2025 m. \_\_\_\_\_\_\_\_\_\_\_\_ d. Nr.

Vilnius

**I DALIS. SUTARTIES SPECIALIOSIOS SĄLYGOS**

Akcinė bendrovė „Oro navigacija“, juridinio asmens kodas 210060460, atstovaujama generalinio direktoriaus Sauliaus Batavičiaus, veikiančio pagal bendrovės įstatus (toliau – **Pirkėjas)**,

ir

UAB ,,OIXIO“, juridinio asmens kodas 135475673, atstovaujama direktoriaus Dovydo Zinkevičiaus, veikiančio pagal bendrovės įstatus(toliau – **Tiekėjas**),

toliau kartu šioje sutartyje vadinami Šalimis, o kiekvienas atskirai – Šalimi, vadovaudamosi Lietuvos Respublikos viešųjų pirkimų įstatymu ir **Dynamics 365 Business Central palaikymo paslaugų** pirkimo, vykdyto neskelbiamų derybų būdu (CVP IS Nr. 142462), rezultatais sudarė šią sutartį, toliau vadinamą Sutartimi, ir susitarė dėl toliau nurodytų sąlygų.

|  |
| --- |
| **1. SUTARTIES DALYKAS**   * 1. Tiekėjas įsipareigoja per Sutartyje nurodytus Paslaugų teikimo terminus suteikti Paslaugas (įskaitant Paslaugų rezultatą), nurodytas Techninėje specifikacijoje ir Sutartyje bei pašalinti Paslaugų (įskaitant Paslaugų rezultato) trūkumus (jei tokių būtų), o Pirkėjas įsipareigoja Sutartyje numatyta tvarka priimti tinkamai suteiktas Paslaugas (ir Paslaugų rezultatą) bei sumokėti Tiekėjui Sutartyje nustatyta tvarka ir terminais.   2. Tiekėjo pateiktas pasiūlymas (įskaitant Pasiūlymo paaiškinimus) ir Pirkimo sąlygos (įskaitant Pirkimo sąlygų paaiškinimus) laikomos neatskiriamomis sutarties dalimis. Tiekėjo pasiūlymas (įskaitant pasiūlymo paaiškinimus) ir pirkimo sąlygas (įskaitant pirkimo sąlygų paaiškinimus) saugomi centrinėje viešųjų pirkimų informacinėje sistemoje (https://pirkimai.eviesiejipirkimai.lt) (pirkimo Nr. 142462) . |
| **2. PASLAUGŲ TEIKIMO IR KITOS SĄLYGOS**  2.1. Paslaugų apimtis ir kiekiai:   * + 1. Techninės specifikacijos 2.1 punkte nurodytos paslaugos perkamos bus perkamos pagal faktinį Pirkėjo poreikį, teikiant užsakymus dėl kiekvienos Pirkėjui reikalingos licencijos palaikymo;     2. Techninės specifikacijos 2.2 punkte nurodytos paslaugos perkamos pilna apimtimi;     3. Techninės specifikacijos 2.2 punkte nurodytos papildomos konsultacijų, priežiūros bei aptarnavimo paslaugos, kurios viršija mėnesinį 8 val. limitą, bus perkamos pagal faktinį Pirkėjo poreikį;     4. Techninės specifikacijos 2.3 punkte nurodytos paslaugos bus perkamos pagal faktinį Pirkėjo poreikį, teikiant užsakymus dėl kiekvieno Pirkėjo pageidaujamo funkcionalumo vystymo.   1. Pirkėjas, prieš užsakydamas Sutarties 2.1.3 ir 2.1.4 punktuose nurodytas Paslaugas, paprašo Tiekėjo pristatyti (detalizuoti) užsakomų Paslaugų aprašymą, laiko sąnaudas, bei įgyvendinimo terminą. Pirkėjui įvertinus ir patvirtinus Tiekėjo atsiųstą informaciją, Tiekėjas neturės teisės keisti termino ir Užsakymo kainos.   2. Esant poreikiui, gali būti įsigyjamos Techninėje specifikacijoje nenurodytos, tačiau su Pirkimo objektu susijusios paslaugos, neviršijant 10 procentų Sutarties vertės ir neviršijant Sutarties 3.1.2 ir 3.1.3 punktuose nurodytų verčių. Už paslaugas, nenumatytas Sutartyje, tačiau susijusias su Pirkimo objektu, bus apmokėta ne didesnėmis nei užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis. Pagal šį punktą perkamų paslaugų suteikimo terminas yra derinamas kiekvienu konkrečiu atveju su Tiekėju.   2.4. Paslaugų teikimo vieta nurodyta Sutarties 2 priede.  2.5. Tiekėjas įsipareigoja, kad paslaugų kokybė atitinka Sutarties 2 priedo reikalavimus. |
| **3. SUTARTIES KAINA, KAINODAROS TAISYKLĖS**  3.1. **Pradinę** **Sutarties kainą sudaro:**  3.1.1. **29 520,00** **Eur be PVM** Tiekėjo pasiūlymo 1 lentelės 2 punkte numatytoms paslaugoms teikti;  3.1.2. **6 300 Eur be PVM** Tiekėjo pasiūlymo 1 lentelės 1 punkte numatytoms paslaugoms teikti;  3.1.3. **47 700 Eur be PVM** Tiekėjo pasiūlymo 1 lentelės 3 punkte numatytoms paslaugoms teikti;  iš viso **Sutarties kaina** – **83 520,00 EUR be PVM,** PVM sudaro 17 539,20 EUR, Sutarties kaina 101 059,20 EUR su PVM.  3.2. Sutarčiai taikoma fiksuotos kainos (Sutarties 3.1.1. punktas) ir fiksuoto įkainio (Sutarties 3.1.2 ir 3.1.3. punktai) kainodara.  3.3. Sutarties 3.1.2 ir 3.1.3 punktuose numatytos paslaugos bus perkamos pagal faktinį Pirkėjo poreikį, neviršijant Sutarties 3.1.2 ir 3.1.3 punktuose nustatytos maksimalios paslaugoms numatytos kainos, Tiekėjo pasiūlyme (Sutarties 3 priedas) nustatytais įkainiais. Pirkėjas neįsipareigoja išpirkti paslaugų už visą Sutarties 3.1.2 ir 3.1.3 punktuose nustatytą kainą.  3.3. Sutarties kaina Sutarties galiojimo laikotarpiu gali būti keičiama Sutarties BS 19 punkte nustatytais atvejais ir tvarka. |
| **4. ATSISKAITYMŲ TVARKA IR SĄLYGOS**  4.1. Tiekėjui už Sutarties sąlygas atitinkančias Paslaugas apmokama:   |  |  |  | | --- | --- | --- | | **Pavadinimas** | **Rezultatas** | **Mokėjimo dydis** | | Licencijų 2025-2028 metams (Techninės specifikacijos II.1 skyrius) palaikymas | Pagal pirkėjo pateiktus užsakymus, Tiekėjas pateikia reikalingus produkto  bei palaikymo kodus, jei taikoma, arba deklaraciją, kad palaikymas teikiamas nurodytu laikotarpiu ir tai neprieštarauja MS licencijavimo politikai.  Pasirašytas paslaugų suteikimo aktas. | Pirkėjas Tiekėjui už Pirkėjui reikalingas paslaugas sumoka 12 mėn. laikotarpiui per 30 kalendorinių dienų nuo sąskaitos – faktūros informacinėje sistemoje „SABIS“ gavimo dienos. | | Sistemos priežiūros / palaikymo, aptarnavimo ir susijusių konsultacijų paslaugos (Techninės specifikacijos II.2 skyrius) | Kokybiškai suteiktos paslaugos | Pirkėjas už praėjusį mėnesį suteiktas paslaugas sumoka Tiekėjui per 30 kalendorinių dienų nuo sąskaitos – faktūros per informacinę sistemą „SABIS“ gavimo dienos. Sąskaitos faktūros priėmimas laikomas paslaugų suteikimo aktu. | | Sistemos priežiūros / palaikymo, aptarnavimo ir susijusių konsultacijų paslaugos (Techninės specifikacijos II.2 skyrius 17 punktas) | Kokybiškai suteiktos paslaugos pagal Pirkėjo poreikį.  Pasirašytas paslaugų suteikimo aktas. | Pirkėjas už faktiškai suteiktas paslaugas sumoka Tiekėjui per 30 kalendorinių dienų nuo paslaugų suteikimo akto pasirašymo ir sąskaitos – faktūros informacinėje sistemoje „SABIS“ gavimo dienos. | | Sistemos vystymo paslaugos (Techninės specifikacijos II.3 skyrius) | Kokybiškai suteiktos paslaugos pagal Pirkėjo poreikį.  Pasirašytas paslaugų suteikimo aktas. | Pirkėjas už faktiškai suteiktas paslaugas sumoka Tiekėjui per 30 kalendorinių dienų nuo paslaugų suteikimo akto pasirašymo ir sąskaitos – faktūros informacinėje sistemoje „SABIS“ gavimo dienos. |   4.2. Avansinis mokėjimas nenumatomas.  4.3. Taikomos Sutarties Bendrosios sąlygos. |
| **5. PAPILDOMAS SUTARTIES ĮVYKDYMO UŽTIKRINIMAS**  5.1. Papildomas Sutarties įvykdymo užtikrinimas netaikomas. |
| **6. GARANTINIAI (PASLAUGŲ TRŪKUMŲ IŠTAISYMO) ĮSIPAREIGOJIMAI**  6.1. Paslaugos turi būti suteiktos kokybiškai pagal Sutartyje ir jos prieduose nustatytus reikalavimus. Nustačius, kad Paslaugos yra nekokybiškos, Paslaugų teikėjas privalo savo sąskaita ištaisyti Paslaugų trūkumus ne vėliau kaip per: a) 1 (vieną) darbo valandą nuo Pirkėjo pranešimo apie nekokybiškas Paslaugas pranešimo išsiuntimo Paslaugų teikėjui momento (dėl Techninės specifikacijos 10 punkto Paslaugų); b) 1 (vieną) darbo dieną nuo Pirkėjo pranešimo apie nekokybiškas Paslaugas pranešimo išsiuntimo Paslaugų teikėjui momento (dėl Techninės specifikacijos 11 punkto Paslaugų); c) 5 (penkias) darbo dienas nuo Pirkėjo pranešimo apie nekokybiškas Paslaugas pranešimo išsiuntimo Paslaugų teikėjui momento (dėl kitų Techninėje specifikacijoje nurodytų Paslaugų), nebent **Paslaugų teikėjas įrodo, kad nustatytiems trūkumams pašalinti būtinas ilgesnis terminas ir Šalys susitaria dėl ilgesnio termino**. Paslaugų teikėjas privalo kompensuoti Pirkėjo dėl nekokybiškai suteiktų paslaugų patirtus tiesioginius nuostolius (jeigu tokių buvo).  6.2. Pirkėjas turi teisę reikalauti Paslaugų teikėjo ištaisyti suteiktų Paslaugų neatitikimus, trūkumus ir po Paslaugų perdavimo priėmimo momento, jeigu vėliau nustatoma, jog Paslaugos neatitinka joms keliamų reikalavimų.  6.3. Nustatęs Paslaugų kokybės trūkumus, Pirkėjas turi teisę savo pasirinkimu: (i) pareikalauti neatlygintinai pašalinti Paslaugų trūkumus per Sutarties 6.1 punkte nurodytą terminą; (ii) atitinkamai sumažinti Paslaugų kainą; (iii) pašalinti Paslaugų kokybės trūkumus savo jėgomis arba pasitelkus trečiuosius asmenis (jeigu Paslaugų teikėjas trūkumų nepašalina per Sutartyje numatytą terminą) ir reikalauti, kad Paslaugų teikėjas atlygintų trūkumų šalinimo išlaidas. |
| **7. SUBTIEKĖJAI**  7.1. Sutarties vykdymo metu bus pasitelkiami subtiekėjai: nebus pasitelkiami. |
| **8. ŠALIŲ ATSAKOMYBĖ, NETESYBOS**   * 1. Tiekėjas atlygina Pirkėjui finansinius nuostolius, kuriuos Pirkėjas patyrė dėl Dynamics 365 Business Central sistemos atnaujinimo naujai atsiradusių kritinių klaidų.   2. Jeigu Pirkėjas patyrė reputacinę žalą dėl Dynamics 365 Business Central sistemos atnaujinimo naujai atsiradusių kritinių klaidų, jis gali reikalauti iš Tiekėjo sumokėti 500,00 Eur dydžio baudą už kiekvieną kritinę klaidą, dėl kurios buvo patirta žala.   *Laikoma, kad Pirkėjas patyrė reputacinę žalą, jeigu dėl Dynamics 365 Business Central sistemos atnaujinimo naujai atsiradusių kritinių klaidų buvo neteisingai: a) priskaičiuotas ir išmokėtas darbo užmokestis darbuotojui (-ams) ir (ar) valdybos, audito komiteto nariams; b) priskaičiuotos ir sumokėtos socialinio draudimo ir gyventojų pajamų mokesčio sumos.*   * 1. Vienašališko Sutarties nutraukimo dėl Tiekėjo kaltės atveju, Tiekėjas pagal Pirkėjo rašytinį reikalavimą, sumoka Pirkėjui 10 proc. Sutarties kainos dydžio baudą ir atlygina Pirkėjo patirtus nuostolius, atsiradusius dėl Tiekėjo sutartinių įsipareigojimų nevykdymo ar netinkamo Sutarties vykdymo (jeigu tokių buvo).   2. Taikomos Sutarties BS dalies sąlygos. |
| **9. SUTARTIES NUTRAUKIMO SĄLYGOS**  9.1. Taikomos Sutarties BS dalies sąlygos. |
| **10. UŽ SUTARTIES VYKDYMĄ ATSAKINGI ASMENYS**  10.1. Už Sutarties vykdymą atsakingi asmenys:  10.1.1. Pirkėjo:;  10.1.2. Tiekėjo kontaktinis asmuo: |
| **11. KITOS SĄLYGOS**  11.1. Asmens duomenys tvarkomi pagal asmens duomenų apsaugą reglamentuojančius teisės aktus, įskaitant Pirkėjo asmens duomenų apsaugos ir tvarkymo taisykles (<https://www.ans.lt/lt/administracin-informacija/asmens-duomen-apsauga/bendra-informacija/>).  11.2. . Sutartis sudaryta lietuvių kalba dviem vienodą teisinę galią turinčiais egzemplioriais, po vieną kiekvienai Šaliai. Jeigu sutartis sudaroma šalių kvalifikuotais elektroniniais parašais, pasirašomas vienas egzempliorius. |
| **12. SUTARTIES GALIOJIMAS**  12.1. Sutartis įsigalioja jos pasirašymo dieną ir galioja iki visiško įsipareigojimų įvykdymo. Paslaugos pradedamos teikti nuo 2025 m. vasario 11 dienos ir teikiamos ne ilgiau kaip 36 mėnesius. |
| **13. SUTARTIES PRIEDAI**  1 priedas. II dalis. Sutarties bendrosios sąlygos;  2 priedas. Techninė specifikacija;  3 priedas. Tiekėjo pasiūlymas;  4 priedas. Asmens duomenų tvarkymo susitarimas. |

**14. ŠALIŲ JURIDINIAI REKVIZITAI IR PARAŠAI**

|  |  |
| --- | --- |
| **Pirkėjas** | Tiekėjas |
| **Akcinė bendrovė ,,Oro navigacija“**  Balio Karvelio g. 25, Vilnius  Įmonės kodas 210060460  PVM kodas LT100604610  Tel. +370 706 94 502  El. paštas [info@ans.lt](mailto:info@ans.lt)  A.s. LT037044060001166081  AB SEB bankas | **UAB ,,OIXIO“**  Savanorių pr. 321C, LT-50120, Kaunas  Įmonės kodas 135475673  PVM mokėtojo kodas LT354756716  Tel. (+370 37) 750 565  El. paštas info.lt@  A.s. LT81 2140 0300 0365 9551  Luminor Bank AS |
| Generalinis direktorius  Saulius Batavičius | Direktorius  Dovydas Zinkevičius |

1 priedas

**II DALIS**

**SUTARTIES BENDROSIOS SĄLYGOS**

**I. SĄVOKOS**

1. Paslaugų teikimo sutartyje naudojamos šios pagrindinės sąvokos:

1.1. **Darbo diena** – Jei šioje Sutartyje nenustatyta kitaip, tai reiškia darbo dieną Lietuvos Respublikoje.

1.2. **Diena** – Jei šioje Sutartyje nenustatyta kitaip, tai reiškia kalendorinę dieną.

1.3. **Kainodaros taisyklės** – sutartyje nustatyta kaina ar sutarties kainos apskaičiavimo bei kainos koregavimo taisyklės.

1.4. **Licencijos** **–** visos reikalingos licencijos, patentai ir/arba leidimai būtini Sutarties vykdymui.

1.5. **Metai –** Jei šioje Sutartyje nenustatyta kitaip, tai reiškia 365 dienų laikotarpį.

1.6. **Pasiūlymas** – Pirkimo metu Paslaugų teikėjo pateiktų dokumentų visuma Paslaugoms pagal Sutartį teikti.

1.7. **Paslaugos** – Sutarties I dalyje Specialiosios sąlygos (toliau – SS dalis) nurodytos Paslaugų teikėjo parduodamos (teikiamos) ir Pirkėjo perkamos paslaugos.

1.8. **Paslaugų įkainiai** – Sutarties SS dalyje nurodyti įkainiai (jei nurodyti), pagal kuriuos Pirkėjas moka už perkamas Paslaugas, įskaitant visas išlaidas ir mokesčius.

1.9. **Paslaugų teikėjas** – Sutarties SS dalyje nurodytas juridinis ar fizinis asmuo (asmenų grupė), teikiantis Sutarties SS dalyje nurodytas paslaugas.

1.10. **Pirkėjas** – Sutarties SS dalyje nurodytas juridinis ar fizinis asmuo (asmenų grupė), perkantis iš Paslaugų teikėjo Sutarties SS dalyje nurodytas paslaugas iš Paslaugų teikėjo;

1.11. **Pirkimas** – Pirkėjo atliekamas viešųjų pirkimų įstatymais reglamentuojamas pirkimas, kurio tikslas – sudaryti Paslaugų teikimo sutartį.

1.12. **Pirkimo dokumentai** – Pirkėjo vykdytų Pirkimo procedūrų metu pateiktų dokumentų visuma, kuriais vadovaudamasis Paslaugų teikėjas pateikė Pasiūlymą.

1.13. **Prekės** – paslaugų teikimui naudojamos, kartu su paslaugomis perkamos prekės arba prekės, kurios yra sukuriamos, teikiant paslaugas.

1.14. **Reglamentas 2017/373** – 2017 m. kovo 1 d. Komisijos įgyvendinimo reglamentas (ES) 2017/373, kuriuo nustatomi oro eismo valdymo ir oro navigacijos paslaugų teikėjų, kitų oro eismo valdymo tinklo funkcijų vykdytojų ir tų subjektų priežiūros bendrieji reikalavimai, panaikinamas Reglamentas (EB) Nr. 482/2008, įgyvendinimo reglamentai (ES) Nr. 1034/2011, (ES) Nr. 1035/2011 ir (ES) 2016/1377 ir iš dalies keičiamas Reglamentas (ES) Nr. 677/2011.

1.15. **Reglamentas 2015/340** – 2015 m. vasario 20 d. Komisijos reglamentas (ES)2015/340, kuriuo pagal Europos Parlamento ir Tarybos reglamentą (EB) Nr. 216/2008 nustatomi su skrydžių vadovų licencijomis ir pažymėjimais susiję techniniai reikalavimai ir administracinės procedūros, iš dalies keičiamas Komisijos įgyvendinimo reglamentas (ES) Nr. 923/2012 ir panaikinamas Komisijos reglamentas (ES) Nr. 805/2011.

1.16. **Šalis** (Sutarties) – Pirkėjas arba Paslaugų teikėjas, kiekvienas atskirai. **Šalys** (Sutarties) **–** Pirkėjas ir Paslaugų teikėjas abu kartu.

1.17. **Šalių iš anksto sutarti minimalūs nuostoliai** – tai Sutarties nustatyta arba Sutartyje nustatyta tvarka apskaičiuota ir neginčijama pinigų suma, kurią Paslaugų teikėjas įsipareigoja sumokėti Pirkėjui, jeigu prievolė neįvykdyta arba įvykdyta netinkamai.

1.18. **Subteikėjas** – Pasiūlyme nurodytas juridinis arba fizinis asmuo, kuris pagal galiojanti sandorį su Paslaugų teikėju pasitelkiamas atlikti Sutartyje nurodytų Paslaugų teikimą arba tam tikras konkrečias su Paslaugų teikimu susijusias funkcijas.

1.19. **Sutartis** – paslaugų teikimo (pirkimo pardavimo) sutarties bendrųjų ir specialiųjų sąlygų dalių bei priedų visuma, kaip nurodyta Sutarties BS dalies 2 punkte.

1.20. **Sutarties įsigaliojimo diena** – Sutarties pasirašymo diena arba kita Sutarties SS dalyje nurodyta Sutarties įsigaliojimo diena.

1.21. **Sutarties BS dalis** – Sutarties II dalis Bendrosios sąlygos, kurios yra sudėtinė ir neatskiriama Sutarties dalis, nustatanti standartines Sutarties nuostatas ir standartines Pirkėjo ir Paslaugų teikėjo teises, pareigas bei atsakomybę.

1.22. **Sutarties SS dalis** – Sutarties I dalis Specialiosios sąlygos, kuriose detalizuojamas Sutarties dalykas, Paslaugų apimtis, teikimo terminai ir tvarka, sutarties kaina ir įkainiai (jei taikomi), įsipareigojimų įvykdymo užtikrinimas ir kitos su Pirkimo objektų susijusios Šalių sutartos sąlygos. Jei keičiamos standartinės Sutarties BS dalies sąlygos, tokie pakeitimai aiškiai nurodomi Sutarties SS dalyje.

1.23. **Sutarties kaina** – už Paslaugas pagal Sutartį mokėtina suma, įskaitant mokesčius.

1.24. **Sutarties objektas** – paslaugos ir su jų teikimu susijusios prekės, dėl kurių Sutarties šalys susitarė Sutarties SS dalyje ir kurios atitinka Pirkėjo nustatytus reikalavimus.

1.25. **Techninė specifikacija** – Pirkėjo pirkimo sąlygose nustatyti Paslaugoms teikiami reikalavimai.

1.26. **Teisės aktai** – Lietuvos Respublikos teisės aktai ir tarptautinės sutartys, Europos Sąjungos teisės aktai ar bet kokios trečiosios šalies dokumentai, kurie, nepriklausomai nuo jų teisinės galios ir (arba) jurisdikcijos, saisto bet kurią Šalį ir (arba) turi įtakos šios Sutarties vykdymui bei Pirkėjo vidaus teisės aktai, su kuriais Paslaugų teikėjas buvo supažindintas.

1.27. **Tretysis asmuo** – tai bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos), kuris nėra šios Sutarties šalis.

1.28. **Pirkimų įstatymas** – Lietuvos Respublikos viešųjų pirkimų įstatymas, arba Lietuvos Respublikos pirkimų, atliekamų vandentvarkos, energetikos, transporto ar pašto srityje veikiančių perkančiųjų subjektų, įstatymas, arba Lietuvos Respublikos viešųjų pirkimų, atliekamų gynybos ir saugumo srityje.

1.29. Kitų naudojamų sąvokų apibrėžimai atitinka apibrėžimus, pateiktus Pirkimų įstatyme ir kituose teisės aktuose.

**II. SUTARTIES SUDĖTIS IR AIŠKINIMAS**

2. Sutartis yra vientisas ir nedalomas dokumentas, kurį sudaro toliau išvardyti dokumentai. Sutarties aiškinimo ir taikymo tikslais nustatoma tokia Sutarties dokumentų pirmumo tvarka:

2.1. Techninė specifikacija (su priedais, jei jų yra);

2.2. Sutarties SS dalis (su priedais, jei jų yra, išskyrus Techninę specifikaciją);

2.3. Paslaugų teikėjo galutinis Pasiūlymas;

2.4. Sutarties BS dalis;

2.5. Pirkimo dokumentai.

3. Neatitikimo ar prieštaravimo atveju vadovaujamasi 2 punkte nurodyta eilės tvarka pagal pirmumą išdėstytais dokumentais.

4. Sutartis yra sudaryta, taikoma ir aiškinama pagal Lietuvos Respublikos teisės aktus, jeigu Šalys nesusitarė kitaip ir tai nurodė Sutarties SS dalyje.

5. Šalių iš anksto sutartų minimalių nuostolių skaičiavimas pradedamas kitą dieną po paskutinės pagal Sutartį įsipareigojimų įvykdymo termino dienos ir baigiamas Šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).

6. Sutarties dalių ir punktų pavadinimai yra naudojami tik nuorodų patogumui, ir aiškinant Sutartį gali būti naudojami tik kaip papildoma priemonė.

7. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis.

8. Jeigu mokėjimų ar prievolių įvykdymo terminas sutampa su oficialių švenčių ir ne darbo diena Lietuvos Respublikoje, tai pagal Sutartį prievolės įvykdymo ir mokėjimų terminas yra pirma po tos dienos darbo diena.

9. Sutartyje, kur reikalauja kontekstas, žodžiai pateikti vienaskaitoje, gali turėti daugiskaitos prasmę ir atvirkščiai.

10. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.

**III. ŠALIŲ TEISĖS IR PAREIGOS**

11. Vykdydamos Sutartį Šalys įsipareigoja bendradarbiauti, kooperuotis, veikti tinkamai ir sąžiningai viena kitos atžvilgiu.

12. Paslaugų teikėjas įsipareigoja:

12.1. teikti Paslaugas Sutartyje ir jos prieduose nustatyta apimtimi, sąlygomis ir tvarka. Visais atvejais visos Paslaugos turi būti suteiktos laiku, kokybiškai ir kompleksiškai;

12.2. Paslaugas teikti savo rizika, rūpestingai ir efektyviai, pagal geriausius visuotinai pripažįstamus profesinius standartus ir gerąją praktiką, panaudojant visus reikiamus įgūdžius, žinias; vadovautis vykdomai Paslaugų teikėjo veiklai taikomais reikalavimais;

12.3. savo sąskaita ištaisyti visus Paslaugų teikimo trūkumus;

12.4. nedelsiant informuoti Pirkėją apie bet kurias aplinkybes, kurios trukdo ar gali sutrukdyti Paslaugų teikėjui teikti Paslaugas Sutartyje ir jis prieduose nurodyta apimtimi, sąlygomis ir tvarka;

12.5. užtikrinti Sutarties vykdymui reikalingų darbuotojų būtiną kvalifikaciją ir tokių darbuotojų atitiktį aviacijos saugai, kaip tai nustatyta Europos Sąjungos reglamentuose, Lietuvos Respublikos aviacijos įstatyme ir kituose teisės aktuose; prireikus, Pirkėjo reikalavimu pateikti tai patvirtinančių dokumentų kopijas (šio punkto sąlyga taikoma, kai Pirkėjo vykdoma veikla, nurodyta oro navigacijos paslaugų (toliau – ONP) teikėjo pažymėjime, apima Paslaugas (ar jų dalį) pagal Sutartį);

12.6. užtikrinti, kad Paslaugos būtų teikiamos naudojant atitinkamų Paslaugų teikimui būtiną ir kokybišką darbo įrangą, taip pat užtikrinti pakankamą darbo įrangos kiekį. Paslaugų teikimui naudojama darbo įranga turi būti saugi, tinkamai sertifikuota ir atitikti taikomus standartus;

12.7. suteikti galimybę Pirkėjui ir jį prižiūrinčiai kompetentingai institucijai – viešajai įstaigai Transporto kompetencijų agentūrai (toliau – TKA) atlikti paslaugų pagal sutartį teikimo priežiūrą, taip, kaip tai nustatyta Reglamento 2017/373 ATM/ANS.OR.B.015 „Pagal sutartis vykdoma veikla“ taisyklėje ir Pirkėjui ir / arba jį prižiūrinčiai kompetentingai institucijai – TKA paprašius, pateikti su paslaugos teikimu susijusią informaciją ir dokumentus (ši nuostata taikoma, kai Pirkėjo vykdoma veikla, nurodyta ONP teikėjo pažymėjime, apima Paslaugas (ar jų dalį) pagal Sutartį);

12.8. tuo atveju, kai TKA nustato trūkumų, susijusių su Pirkėjui teikiama paslauga, ne vėliau kaip per 3 darbo dienas nuo TKA ataskaitos, kurioje nurodytas toks trūkumas, pateikimo Paslaugų teikėjui dienos, pranešti apie tai Pirkėjui (ši nuostata taikoma, kai Pirkėjo vykdoma veikla, nurodyta ONP teikėjo pažymėjime, apima Paslaugas (ar jų dalį) pagal Sutartį ir Paslaugų teikėjas yra sertifikuojamas pagal Reglamento 2017/373 ir (ar) Reglamento 2015/340 reikalavimus);

12.9. atlikti ir pateikti Pirkėjui teikiamų Paslaugų tinkamumo saugos atžvilgiu vertinimą bei bendradarbiauti su Pirkėju jam atliekant funkcinių sistemų, kurios turi sąsajų ar sąveikų su Paslaugų teikėjo teikiamomis paslaugomis, saugos vertinimus ir teikti tokiam vertinimui atlikti reikalingą informaciją (ši nuostata taikoma, kai Pirkėjo vykdoma veikla, nurodyta ONP teikėjo pažymėjime, apima Paslaugas (ar jų dalį) pagal Sutartį ir Paslaugų teikėjas yra sertifikuojamas pagal Reglamento 2017/373 ir (ar) Reglamento 2015/340 reikalavimus);

12.10. iš anksto informuoti Pirkėją apie pakeitimų, susijusių su teikiama Paslauga, įgyvendinimą (ši nuostata taikoma, kai Pirkėjo vykdoma veikla, nurodyta ONP teikėjo pažymėjime, apima Paslaugas (ar jų dalį) pagal Sutartį ir Paslaugų teikėjas yra sertifikuojamas pagal Reglamento 2017/373 ir (ar) Reglamento 2015/340 reikalavimus);

12.11. ne vėliau kaip likus 6 mėnesiams iki pažymėjimo (sertifikato) ar kito dokumento, patvirtinančio Paslaugų teikėjo kvalifikaciją, galiojimo pabaigos pateikti Pirkėjui naujai išduoto galiojančio atitinkamo dokumento kopiją (ši nuostata taikoma, kai Pirkėjo vykdoma veikla, nurodyta ONP teikėjo pažymėjime, apima Paslaugas (ar jų dalį) pagal Sutartį ir Paslaugų teikėjas yra sertifikuojamas pagal Reglamento 2017/373 ir (ar) Reglamento 2015/340 reikalavimus);

12.12. vykdyti visus Pirkėjo nurodymus, susijusius su Paslaugų teikimu, neprieštaraujančius įstatymams ir (ar) Sutarčiai;

12.13. tinkamai vykdyti kitus įsipareigojimus ir pareigas, numatytas Sutartyje ir jos prieduose bei galiojančiuose Lietuvos Respublikos teisės aktuose.

13. Paslaugų teikėjas patvirtina, kad turi visas licencijas, leidimus ir įgaliojimus teikti jo siūlomą Paslaugą.

14. Paslaugų teikėjas turi teisę:

14.1. gauti mokestį už tinkamai, laiku ir kokybiškai suteiktas Paslaugas;

14.2. kitas Sutarties ir Lietuvos Respublikos galiojančiuose teisės aktuose nustatytas teises.

15. Pirkėjas įsipareigoja:

15.1. Paslaugų teikėjui sudaryti sąlygas, suteikti informaciją ir dokumentus, reikalingus tinkamam Paslaugų teikimui;

15.2. sudaryti sąlygas Paslaugų teikėjo darbuotojams, atitinkantiems teisės aktuose nustatytus reikalavimus, patekti į Pirkėjo ar oro uosto valdomos teritorijos riboto patekimo zoną, kai tai yra reikalinga Paslaugoms teikti, ir išduoti reikalingus leidimus;

15.3. informuoti Paslaugų teikėją apie bet kokius pastebėtus Paslaugų teikimo trūkumus ir pateikti kitas pastabas dėl Paslaugų kokybės ir (arba) jų teikimo terminų bei kitų klausimų, susijusių su Sutarties nevykdymu ir (arba) netinkamu vykdymu, taip pat apie Paslaugų teikėjo darbuotojų Paslaugų teikimo metu padarytą žalą;

15.4. laiku atsiskaityti su Paslaugų teikėju už tinkamai, pagal Sutarties sąlygas, suteiktas Paslaugas;

16. Pirkėjas turi teisę:

16.1. atsisakyti priimti nekokybiškai ar ne laiku suteiktas Paslaugas ar jų dalį;

16.2. reikalauti, kad Paslaugų teikėjas nedelsiant ir neatlygintinai ištaisytų netinkamai, nekokybiškai suteiktų Paslaugų trūkumus;

16.3. reikalauti sustabdyti Paslaugų teikimą, jei Paslaugos teikiamos nesilaikant Sutarties sąlygų, Lietuvos Respublikos teisės aktų reikalavimų, kelia pavojų žmonių gyvybei, sveikatai, Pirkėjo ir (arba) trečiųjų asmenų turtui ar aplinkai, taip pat esant grėsmei tokiai situacijai kilti ir (arba) nustačius avarijos grėsmę;

16.4. vykdyti Paslaugų teikėjo atitikties stebėseną, analizuoti šios stebėsenos rezultatus ir vertinti kylančią riziką Pirkėjo teikiamų paslaugų saugai ir tęstinumui, o jei rizika yra nepriimtina, siūlyti būdus kaip ją sumažinti iki priimtino lygio arba inicijuoti Sutarties nutraukimą Sutarties BS dalies 66.3.3 nustatyta tvarka (ši nuostata taikoma, kai Pirkėjo vykdoma veikla, nurodyta ONP teikėjo pažymėjime, apima Paslaugas (ar jų dalį) pagal Sutartį ir Paslaugų teikėjas yra sertifikuojamas pagal Reglamento 2017/373 ir (ar) Reglamento 2015/340 reikalavimus);

16.5. kitas Sutartyje ir Lietuvos Respublikos teisės aktuose nustatytas teises.

**IV. SUTARTIES KAINA, KAINODARA IR ATSISKAITYMŲ TVARKA**

17. Sutarties kaina nurodyta Sutarties SS dalyje.

18. Pirkėjas už Paslaugas moka Paslaugų teikėjui pagal jo Pasiūlyme nurodytas kainas, t. y. už Techninėje specifikacijoje nurodytas Paslaugas moka Pasiūlyme ir Sutarties SS dalyje nurodytą fiksuoto dydžio įkainį ir (ar) kainą, atsižvelgiant į šiame skyriuje ar Sutarties SS dalyje nurodytą kainodarą.

19. Sutarties kaina (įkainiai) yra fiksuota ir nekeičiama visą sutarties galiojimo laikotarpį, išskyrus atvejus, kai po Sutarties pasirašymo keičiasi Paslaugoms ir su jų teikimu susijusioms Prekėms taikomas PVM tarifas arba įkainiai keičiami Sutarties BS dalies 20 punkte nurodyta tvarka ir sąlygomis. Perskaičiuota kaina (įkainiai) įforminama rašytinių Šalių susitarimu ir taikoma toms Paslaugoms ir su jų teikimu susijusioms Prekėms, kurios bus suteiktos po tokio Šalių pasirašyto susitarimo įsigaliojimo dienos (jeigu Sutarties SS dalyje nurodyta, kad ši sąlyga taikoma).

20. Bet kuri Sutarties Šalis Sutarties galiojimo laikotarpiu turi teisę inicijuoti įkainių perskaičiavimą (keitimą) toliau nurodytomis sąlygomis:

20.1. Perskaičiavimas gali būti atliktas ne anksčiau kaip po 6 (šešių) mėnesių nuo Sutarties sudarymo dienos (*jeigu perskaičiavimas jau buvo atliktas – nuo paskutinio perskaičiavimo pagal šį punktą dienos*), jeigu Vartojimo prekių ir paslaugų kainų pokytis (k), viršija 5 procentus. Atlikdamos perskaičiavimą Šalys vadovaujasi Lietuvos statistikos departamento viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Lietuvos statistikos departamento ar kitos institucijos išduoto dokumento ar patvirtinimo.

20.2. Šalys privalo susitarime dėl įkainių pakeitimo nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.

20.3. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.

20.4. Nauji įkainiai apskaičiuojami pagal formulę:

*, kur*

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – Pagal vartotojų kainų indeksą (VARTOJIMO PREKĖS IR PASLAUGOS) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (VARTOJIMO PREKĖS IR PASLAUGOS);

Indpradžia – laikotarpio pradžios datos (mėnesio) vartojimo prekių ir paslaugų indeksas (VARTOJIMO PREKĖS IR PASLAUGOS). Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

20.5. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolesniems skaičiavimams naudojamas suapvalinus iki **vieno**skaitmens po kablelio, o apskaičiuotas įkainis „a“ suapvalinamas iki **dviejų** skaitmenų po kablelio.

20.6. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

20.7. Įkainių perskaičiavimas įforminamas Pirkėjo ir Paslaugų teikėjo pasirašomu susitarimu dėl Sutarties pakeitimo ir įsigalioja kito po susitarimo pasirašymo datos mėnesio pirmą dieną.

20.8. Perskaičiuoti įkainiai taikomi toms Paslaugoms ir (arba) susijusioms Prekėms, kurios užsakomos arba bus teikiamos po susitarimo dėl įkainių pakeitimo įsigaliojimo.

21. Į Sutarties kainą turi būti įskaičiuota Paslaugų kaina, visos su Paslaugų teikimu susijusios išlaidos ir mokesčiai. Į Paslaugų įkainius turi būti įskaičiuotos visos su Paslaugų teikimu susijusios išlaidos ir mokesčiai. Paslaugų teikėjas į Sutarties kainą (paslaugų įkainius) privalo įskaičiuoti visas su paslaugų teikimu susijusias išlaidas, įskaitant, bet neapsiribojant:

21.1. transportavimo išlaidas;

21.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su paslaugų teikimu susijusias išlaidas;

21.3. visas su dokumentų, kurių reikalauja Pirkėjas, rengimu ir pateikimu susijusias išlaidas;

21.4. susijusias su paslaugų teikimui reikalingų priemonių, įrankių, įrangos, technikos įsigijimu ar nuoma bei šiame punkte minimos įrangos, technikos priemonių eksploatacines išlaidas;

21.5. naudojimo ir priežiūros taisyklių bei instrukcijų, numatytų Techninėje specifikacijoje, pateikimo išlaidas;

21.6. garantinio remonto išlaidas.

22. Užsienio valiutų kursų svyravimo, gamintojų kainų keitimo rizika tenka Paslaugų teikėjui.

23. Atsiskaitoma už faktiškai suteiktas Paslaugas, o jeigu Paslaugos teikiamos etapais – pasibaigus atitinkamam Paslaugų teikimo etapui.

24. Paslaugos teikiamos Sutarties SS dalyje (arba Sutarties priede (-uose)) numatytais terminais ir tvarka.

25. Paslaugų suteikimas įforminamas Paslaugų teikėjo ir Pirkėjo pasirašomu Paslaugų suteikimo (perdavimo priėmimo) aktu (toliau – Perdavimo aktas). Pasirašydamas Perdavimo aktą Pirkėjas patvirtina, kad Paslaugos suteiktos tinkamai. Atsižvelgdamos į perkamų Paslaugų vykdymo sąlygas ar į Sutarties kainą (jei ji yra iki 5000 eurų) Šalys gali susitarti, nurodydamos tai Sutarties SS dalyje, kad Pirkėjas patvirtina Paslaugų suteikimą priimdamas (pasirašydamas) PVM sąskaitą faktūrą.

26. Paslaugų teikėjas įsipareigoja parengti ir pateikti Pirkėjui 2 (du) jo pasirašytus Perdavimo aktų egzempliorius, kuriuose nurodomos suteiktos Paslaugos ir nurodoma Sutarties sąlygas ir suteiktų Paslaugų apimtį atitinkanti kaina.

27. Pirkėjas Perdavimo aktą pasirašo per 3 (tris) darbo dienas nuo jo gavimo dienos ir grąžina 1 (vieną) pasirašytą šio akto egzempliorių Paslaugų teikėjui.

28. Jeigu Pirkėjas turi pastabų suteiktų Paslaugų rezultatui, jis šias pastabas įrašo Perdavimo akte arba nurodo pastabas, surašydamas atskirą rašto formos dokumentą ir pažymėdamas apie tai Perdavimo akte. Vienas šio rašto egzempliorius kartu su vienu Perdavimo akto egzemplioriumi perduodamas Paslaugų teikėjui.

29. Paslaugų teikėjas privalo (iki PVM sąskaitos faktūros už Perdavimo akte nurodytas Paslaugas pateikimo) ištaisyti Pirkėjo nurodytus Paslaugų teikimo trūkumus ne vėliau kaip per 3 (tris) darbo dienas, nebent Šalys susitartų dėl kito termino.

30. Pirkėjas už suteiktas tinkamas Paslaugas sumoka Paslaugų teikėjui per 30 dienų nuo PVM sąskaitos faktūros gavimo dienos *(arba per Sutarties SS dalyje nurodytą terminą)* mokėjimo pavedimu į Paslaugų teikėjo PVM sąskaitoje faktūroje nurodytą banko sąskaitą.

31. Paslaugų teikėjui mokama pagal jo per Sąskaitų administravimo bendrąją informacinę sistemą („SABIS“) pateiktą PVM sąskaitą faktūrą. Sąskaitų administravimo bendrosios informacinės sistemos („SABIS“) svetainė pasiekiama adresu <https://sabis.nbfc.lt/> . PVM sąskaitoje faktūroje turi būti nurodytas Sutarties numeris ir data. Paslaugų teikėjas turi pateikti PVM sąskaitą faktūrą Pirkėjui ne vėliau kaip per 5 darbo dienas nuo Perdavimo akto abiejų Šalių pasirašymo dienos.

32. Paslaugų teikėjui nepateikus PVM sąskaitos faktūros per Sutarties BS dalies 31 punkte nurodytą sistemą, Pirkėjas turi teisę nevykdyti mokėjimo. Paslaugų teikėjas prisiima visas išlaidas, susijusias su PVM sąskaitos faktūros pateikimu Pirkėjui per informacinę sistemą SABIS. Pirkėjas neatsako už mokėjimo trikdžius ar vėlavimus, susijusius su informacinės sistemos SABIS veikimu.

33. Šalys susitaria, kad Pirkėjas turi teisę sulaikyti bet kokius mokėjimus pagal Sutartį, jeigu Paslaugų teikėjas nesuteikia Sutartyje numatytų Paslaugų, arba jas suteikia nekokybiškai, arba neištaiso suteiktų Paslaugų trūkumų.

34. Trišalės sutarties pagrindu už suteiktas Paslaugas gali būti mokama tiesiogiai atitinkamą Paslaugų dalį suteikusiam Subteikėjui, jeigu tai nurodyta Sutarties SS dalyje ir pateiktas rašytinis Paslaugų teikėjo ir jo Subteikėjo prašymas.

**V. ŠALIŲ ATSAKOMYBĖ**

35. Laiku nesuteikęs Paslaugų ar jų dalies, tai yra pažeidus Sutarties nustatytą terminą daugiau kaip vieną dieną, Paslaugų teikėjas, Pirkėjui pareikalavus, moka 0,05 procento nesuteiktų Paslaugų ar jų dalies vertės dydžio delspinigius už kiekvieną uždelstą dieną, jeigu Sutarties SS dalyje nenustatyta kitaip.

36. Laiku nesumokėjus už tinkamai suteiktas Paslaugas, Pirkėjas, Paslaugų teikėjui pareikalavus, moka 0,05 procento laiku nesumokėtos sumos dydžio delspinigius už kiekvieną uždelstą dieną, jeigu Sutarties SS dalyje nenustatyta kitaip.

37. Paslaugų teikėjas privalo visiškai atlyginti Pirkėjo nuostolius, atsiradusius dėl netinkamo Paslaugų teikimo ar Paslaugų teikėjui pažeidus kitus savo įsipareigojimus pagal Sutartį.

38. Siekdamas ištaisyti netinkamai suteiktų Paslaugų trūkumus, kai Paslaugų teikėjas delsia jas ištaisyti nurodytu laiku, Pirkėjas, įspėjęs Paslaugų teikėją ne vėliau kaip prieš 3 (tris) dienas, turi teisę samdyti trečiuosius asmenis Paslaugų teikimo trūkumams ištaisyti (jeigu tuo nebūtų pažeistos Paslaugų teikėjo autorių teisės ar kitos gamintojo ar paslaugų teikėjo jam suteiktos specialiosios teisės) bei reikalauti iš Paslaugų teikėjo sumų, sumokėtų už taisymo darbus, atlyginimo.

39. Jei Paslaugų teikėjas nevykdo savo sutartinių įsipareigojimų arba jos vykdo netinkamai ir dėl to jam yra taikytinos Netesybos, Pirkėjas turi teisę reikalauti Paslaugų teikėjo sumokėti visas pagal Sutartį mokėtinas Netesybų sumas. Prieš pateikdamas reikalavimą sumokėti Pirkėjas raštu per protingą terminą apie tai įspėja Paslaugų teikėją ir nurodo, dėl kokio pažeidimo pateikia šį reikalavimą. Pirkėjas turi teisę vienašališkai išskaičiuoti apskaičiuotas Netesybas iš Paslaugų teikėjui pagal Sutartį mokėtinų sumų.

40. Sutartyje numatytos netesybos pripažįstamos Šalių iš anksto nustatytais minimaliais nuostoliais dėl to, kad kita Šalis pažeidė atitinkamą Sutarties sąlygą, ir kurių dydžio nuostolių turinčiai Šaliai nereikia įrodinėti. Netesybų sumokėjimas nedraudžia nuostolių turinčiai Šaliai reikalauti nuostolių, kurių netesybos nepadengia, atlyginimo. Netesybų sumokėjimas neatleidžia Šalių nuo įsipareigojimų pagal Sutartį tinkamo įvykdymo bei nuo pareigos atlyginti nuostolius.

41. Bendra vienos Šalies atsakomybės (netesybų, nuostolių) suma kitai Šaliai negali būti didesnė kaip 100 proc. bendros Sutartis kainos, jeigu Sutarties SS dalyje nenustatyta kitaip.

42. Paslaugų teikėjas garantuoja Pirkėjui jo patirtų nuostolių atlyginimą dėl bet kokių reikalavimų, kylančių dėl Paslaugų teikėjo Sutarties vykdymo metu padarytų autorių teisių, patentų, licencijų, brėžinių, modelių, prekių pavadinimų ar prekės ženklų arba kitos intelektinės nuosavybė teisės pažeidimų. Paslaugų teikėjas taip pat užtikrina, kad atlygins Pirkėjui bet kokius jo patirtus nuostolius, atsiradusius dėl pateiktų pretenzijų ir (ar) paskirtų baudų, taip pat bet kokius kitus nuostolius, atsiradusius dėl to, kad Paslaugų teikėjas tvarko asmens duomenis, pažeisdamas Sutarties ir teisės aktų sąlygas.

**VI. NENUGALIMA JĖGA *(FORCE MAJEURE)***

43. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos *(force majeure)* aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos *(force majeure)* aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

44. Šalis, prašanti ją atleisti nuo atsakomybės, privalo raštu pranešti kitai Šaliai apie nenugalimos jėgos aplinkybes nedelsdama, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimas taip pat turi būti pateiktas, kai išnyksta įsipareigojimų nevykdymo pagrindas.

**VII. KONFIDENCIALUMAS IR ASMENS DUOMENŲ APSAUGA**

45. Paslaugos (-ų) pagal Sutartį teikimo metu turi būti vadovaujamasi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos kibernetinio saugumo įstatymo, Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“ ir kitų teisės aktų, reglamentuojančių duomenų apsaugą, nuostatomis.

46. Konfidencialia informacija laikoma:

46.1. visa bet kokiu būdu išreikšta informacija (rašytinė, žodinė, elektroninė ar vizualinė), kuri gaunama vykdant Sutartimi prisiimtus įsipareigojimus ir kuri yra susijusi su Šalių atliekamomis funkcijomis, išskyrus viešai prieinamą informaciją, teisės aktuose numatytus atvejus bei Bendrovei raštu patvirtinus, kad tam tikra pateikta informacija nėra konfidenciali;

46.2. kita informacija, pažymėta kaip konfidenciali ar nors ir nepažymėta, bet pagal savo turinį ir pobūdį laikytina konfidencialia;

46.3. kilus neaiškumams, ar informacija yra konfidenciali, Sutarties Šalis turi kreiptis į kitą Šalį dėl šios informacijos kategorijos nustatymo.

47. Paslaugų teikėjas įsipareigoja:

47.1. laikytis konfidencialumo įsipareigojimų ir asmens duomenų apsaugos reikalavimų, naudotis konfidencialia informacija tik Sutarties įsipareigojimų vykdymo tikslais ir tiek, kiek būtina Šalių sutartiniams įsipareigojimams;

47.2. neskleisti, negarsinti, neperduoti ar kitokiu būdu neperleisti tretiesiems asmenims bei nenaudoti trečiųjų fizinių ar juridinių asmenų interesams konfidencialios informacijos, kuri bet kokia forma Sutarties įsipareigojimų tikslais buvo gauta iš Šalies, Sutarties galiojimo laikotarpiu ir po Sutarties įvykdymo ar jos nutraukimo be išankstinio rašytinio kitos Šalies sutikimo, jeigu Lietuvos Respublikos įstatymai bei kiti teisės aktai nenustato kitaip;

47.3. nenaudoti konfidencialios informacijos asmeniniams, trečiųjų asmenų poreikiams ar tokiu būdu, kuris pakenktų informaciją perdavusiai Šaliai;

47.4. laikytis šių darbo su konfidencialia informacija nuostatų ir principų:

47.4.1. informacijos konfidencialumo – konfidencialios informacijos apsaugos nuo nesankcionuoto paskelbimo;

47.4.2. vientisumo – konfidencialios informacijos apsaugos nuo nesankcionuoto ar atsitiktinio pakeitimo;

47.4.3. prieinamumo – užtikrinimo, kad konfidenciali informacija yra prieinama teisėtiems naudotojams, t. y. asmenims, kurie Paslaugų teikėjo paskirti atsakingais už duomenų / asmens duomenų gavimą pagal Sutartį, ir tik tada, kai ji (konfidenciali informacija) reikalinga siekiant tinkamai vykdyti Sutarties sąlygas;

47.5. imtis visų teisinių, techninių ir organizacinių priemonių gautos informacijos apsaugoti ir konfidencialumui užtikrinti;

47.6. nedelsiant pranešti Bendrovei, jeigu Paslaugų teikėjas sužino arba pagrįstai įtaria, kad konfidenciali informacija buvo neteisėtai atskleista tretiesiems asmenims;

47.7. pagrįstai nedelsdamas ir, jei įmanoma praėjus ne daugiau kaip 24 valandoms nuo galimo informacijos saugumo ir/ar kibernetinio incidento (įskaitant asmens duomenų pažeidimus), susijusio su Bendrovės duomenimis ar informaciniais ištekliais, nustatymo, apie įvykusį ar galimai įvykusį incidentą informuoti Bendrovę el. paštu: cirt@ans.lt arba telefonu +370 706 94707; taip pat nedelsiant informuoti kitą Šalį apie anksčiau nurodytų nesklandumų pašalinimą. Pranešime apie pažeidimą privalo būti nurodytas pažeidimo pobūdis, galimos pažeidimo pasekmės ir priemonės, kurių buvo imtasi pažeidimo padariniams panaikinti ar sušvelninti.

48. Paslaugų teikėjas gali vykdyti Sutartį tik jo darbuotojams, vykdantiems Sutartį, susipažinus su konfidencialios informacijos reikalavimais, nustatytais Sutartyje bei pasirašius konfidencialumo pasižadėjimą pagal Bendrovės generalinio direktoriaus patvirtintą formą ir, jei reikalinga, pateikus prašymą suteikti prieigą prie Bendrovės informacinių sistemų.

49. Paslaugų teikėjas turi užtikrinti ir garantuoti, kad jos darbuotojai, kurie teiks Paslaugą (-as), saugos paslaptyje gautą informaciją tiek Paslaugos (-ų) teikimo metu, tiek pasibaigus Sutarčiai, tiek pasibaigus jo darbuotojų darbo ar kitokiems santykiams su Paslaugos teikėju.

50. Jei konfidenciali informacija teikiama elektroninėmis ryšio priemonėmis, ji turi būti šifruojama (pvz., suarchyvuota *zip* formatu, apsaugota slaptažodžiu arba dokumentas apsaugomas slaptažodžiu, kuris perduodamas ne ta pačia elektroninio ryšio priemone, kaip teikiama informacija).

51. Sutartyje ir jos prieduose nurodyti asmens duomenys (vardai, pavardės, pareigos, el. paštas ar telefono numeris) gali būti naudojami tik nustatant Šalių atsakingus asmenis už Sutarties vykdymą ir bendrauti Sutarties vykdymo klausimais.

52. Prireikus, kai vykdant Sutartį Šalys turės gauti ar sužinoti kitos Šalies asmens duomenis ir juos tvarkyti , sudaromas rašytinis susitarimas dėl asmens duomenų tvarkymo. Toks susitarimas tampa Sutarties priedu.

53. Jeigu Sutarties vykdymo metu paaiškėja, kad yra tvarkomi asmens duomenys, kurie nėra aptarti Sutarties sąlygose, Sutarties šalis turi nedelsdama informuoti kitą Šalį dėl tokių duomenų ir išlaikyti šių duomenų konfidencialumą. Nustačius, kad yra tvarkomi Sutartyje nenumatyti asmens duomenys, Šalys papildo Sutartį pasirašydamos susitarimą dėl šių asmens duomenų tvarkymo.

54. Visi asmens duomenys, kurie buvo tvarkomi siekiant įvykdyti Sutartyje numatytus įsipareigojimus, gali būti tvarkomi iki to momento, kai pasibaigia Šalių prievolės pagal Sutartį.

55. Be išankstinio rašytinio Pirkėjo sutikimo Paslaugų teikėjas neturi teisės panaudoti jokios Sutarties dalies ar Pirkėjo pavadinimo rinkodaros tikslais.

56. Pasibaigus Sutarties galiojimui arba nutraukus Sutartį, Šalys nedelsdamos privalo:

56.1. grąžinti visą konfidencialią informaciją ją suteikusiai Šaliai arba sunaikinti pateiktą konfidencialią informaciją;

56.2. įpareigoti asmenis, kuriems konfidenciali informacija buvo atskleista, sunaikinti ar galutinai ištrinti visas elektronines bylas, analizes, tyrinėjimus, pastabas ir kitus dokumentus, kuriuose yra konfidencialios informacijos ar kurie yra parengti remiantis konfidencialia informacija;

56.3. kitos Šalies prašymu patvirtinti raštu šiai Šaliai apie konfidencialios informacijos sunaikinimą, nurodant naudotas informacijos naikinimo priemones.

57. Sutarties Šaliai ir jos darbuotojams, pažeidusiems Bendrovės informacijos saugumo (konfidencialumo, vientisumo ir prieinamumo) reikalavimus, gali būti taikoma Lietuvos Respublikos baudžiamajame kodekse, Lietuvos Respublikos administracinių nusižengimų kodekse ir kituose Lietuvos Respublikos teisės aktuose numatyta atsakomybė.

58. Šalis, pažeidusi Sutarties sąlygas ir perdavusi bet kokią iš kitos Šalies gautą konfidencialią informaciją ar asmens duomenis, susijusius su Sutarties įsipareigojimų vykdymu, tretiesiems asmenims, sumoka nukentėjusiai Šaliai 3 000, 00 EUR (trijų tūkstančių eurų) dydžio baudą (jeigu Sutarties SS dalyje nenustatytas kitas baudos dydis) ir atlygina visus Šalies patirtus nuostolius, kiek jų nepadengia sumokėta bauda Lietuvos Respublikos įstatymų nustatyta tvarka.

59. Neapribojant Sutarties nuostatų dėl teisės į nuostolių atlyginimą ir atsakomybės taikymo, jeigu Paslaugų teikėjas pažeidžia taikomų teisės aktų reikalavimus, nustatydamas asmens duomenų tvarkymo tikslus ir priemones, Paslaugų teikėjas asmens duomenų tvarkymo požiūriu laikytinas asmens duomenų valdytoju ir tokiu būdu prisiima visą atsakomybę už tokių asmens duomenų tvarkymą.

60. Šio skyriaus nuostatos lieka galioti neterminuotai po Sutarties pasibaigimo ar nutraukimo.

**VIII. SUTARTIES GALIOJIMAS, KEITIMAS IR NUTRAUKIMAS**

61. Sutartis įsigalioja abiem Šalims ją pasirašius ir Paslaugų teikėjui pateikus Pirkėjui Sutarties įvykdymo užtikrinimo banko garantiją ar draudimo bendrovės laidavimo raštą. Sutarties įvykdymo užtikrinimo sąlyga taikoma, jeigu Sutarties vykdymas turi būti užtikrintas laidavimu arba banko garantija ir tai nurodyta Pirkimo dokumentuose, Pasiūlyme ir Sutarties SS dalyje.

62. Sutartis galioja iki visiško sutartinių įsipareigojimų įvykdymo, Paslaugų teikimo termino pabaigos arba Sutarties nutraukimo joje ar teisės aktuose nustatyta tvarka.

63. Jeigu Sutarties SS dalyje nenurodyta kitaip, Paslaugos teikiamos ne ilgiau kaip 36 (trisdešimt šešis) mėnesius nuo Sutarties sudarymo dienos arba tol, kol yra nuperkama Paslaugų už maksimalią Sutarties kainą. Sutarties galiojimo termino pabaiga arba Sutarties nutraukimas neatleidžia Pirkėjo nuo pareigos atsiskaityti su Paslaugų teikėju už tinkamas ir kokybiškas Paslaugas, suteiktas iki Sutarties galiojimo termino pabaigos dienos.

64. Sutartis jos galiojimo laikotarpiu gali būti keičiama esant Pirkimų įstatyme nurodytoms sąlygoms. Sutarties keitimu nebus laikomas Sutarties sąlygų koregavimas joje nurodytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos Pirkimo dokumentuose.

65. Sutarties pakeitimai atliekami rašytiniu Šalių susitarimu. Toks susitarimas nuo jo sudarymo dienos tampa neatskiriama Sutarties dalimi.

66. Sutartis gali būti nutraukta:

66.1. rašytiniu Šalių susitarimu;

66.2. nenugalimos jėgos aplinkybėms užtrukus ilgiau nei Sutarties SS dalyje nurodytą dienų skaičių (atsižvelgiant į Sutarties vykdymo specifiką konkretus terminas, nurodomas Sutarties SS dalyje, gali būti nuo 14 iki 60 dienų) ir abiem Šalims nesudarius susitarimų dėl šios Sutarties pakeitimo, leidžiančių Šalims toliau vykdyti savo įsipareigojimus.

66.3 Pirkėjo vienašaliu sprendimu:

66.3.1. apie tai raštu ne vėliau kaip prieš 15 (penkiolika) dienų įspėjus Paslaugų teikėją, jeigu Paslaugų teikėjas nevykdo, netinkamai vykdo Sutartį ir neištaiso Sutarties pažeidimo per jam papildomai nustatytą terminą. Tokiu atveju Pirkėjas įsipareigoja visiškai atsiskaityti su Paslaugų teikėju už iki Sutarties nutraukimo dienos tinkamai suteiktas Paslaugas;

66.3.2. apie tai raštu ne vėliau kaip prieš 7 (septynias) dienas įspėjus Paslaugų teikėją, kai Paslaugų teikėjas, vykdydamas Sutartį, pažeidžia Antikorupcinės politikos aprašo nuostatas ar Veiklos partnerių elgesio kodekso reikalavimus;

66.3.3. apie tai raštu ne vėliau kaip prieš 30 (trisdešimt) dienų (jei Sutarties SS dalyje nenustatytas kitas įspėjimo terminas) įspėjus Paslaugų teikėją. Tokiu atveju Pirkėjas įsipareigoja visiškai atsiskaityti su Paslaugų teikėju už iki Sutarties nutraukimo dienos tinkamai suteiktas Paslaugas, jokių kitų sumų ir (ar) mokėjimų Pirkėjas mokėti Paslaugų teikėjui neturi;

66.3.4. apie tai raštu nedelsiant pranešus Paslaugų teikėjui, kai Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų;

66.3.5. apie tai raštu ne vėliau kaip prieš 20 (dvidešimt) dienų įspėjus Paslaugų teikėją, jeigu Paslaugų teikėjas nevykdo Sutarties BS dalies 12.7.–12.9. papunkčiuose nustatytų pareigų (jei jos taikomos) arba trukdo Pirkėjui įgyvendinti Sutarties BS 16.4 papunktyje nustatytas teises.

66.4. Paslaugų teikėjo vienašaliu sprendimu apie tai raštu ne vėliau kaip prieš 15 (penkiolika) dienų pranešdamas Pirkėjui, jeigu Pirkėjas daugiau kaip 30 (trisdešimt) dienų nesumoka už pagal Sutartį suteiktas paslaugas.

67. Šalis gali bet kuriuo metu nutraukti Sutartį, pranešdama apie tai kitai Sutarties šaliai raštu prieš 15 (penkiolika) dienų, jeigu kita Šalis bankrutuoja, tampa nemoki arba yra likviduojama.

**IX. TAIKYTINA TEISĖ IR GINČŲ SPRENDIMAS**

68. Sutartis sudaryta, vykdoma ir aiškinama pagal Lietuvos Respublikos teisę.

69. Visi Sutarties Šalių ginčai, nesutarimai, reikalavimai ir (ar) pretenzijos, kylančios iš Sutarties ir (ar) susijusios su ja, jos vykdymu, nutraukimu ir (ar) pažeidimu, sprendžiami derybų būdu, vadovaujantis sąžiningumo, protingumo ir teisingumo principais.

70. Jeigu kylančio iš Sutarties ginčo nepavyksta išspręsti derybų būdu, ginčas sprendžiamas Lietuvos Respublikos teisme Lietuvos Respublikos įstatymų nustatyta tvarka.

**X. BAIGIAMOSIOS NUOSTATOS**

71. Šalių viena kitai siunčiami pranešimai lietuvių ir (ar) anglų (taikoma, jeigu sutartis sudaroma ir anglų kalba) kalba turi būti rašytiniai. Nurodyti pranešimai siunčiami paštu, elektroniniu paštu arba įteikiami asmeniškai. Pranešimai turi būti siunčiami Sutarties SS dalyje Šalių nurodytais adresais. Jei siuntėjui reikia gavimo patvirtinimo, jis nurodo šį reikalavimą savo pranešime.

72. Šalys įsipareigoja ne vėliau kaip per 5 (penkias) darbo dienas raštu viena kitai pranešti apie Sutarties SS dalyje nurodytų Šalies rekvizitų pasikeitimą. Šalis, nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.

73. Nė viena iš Šalių neturi teisės perduoti Trečiajam asmeniui teisių ir įsipareigojimų pagal šią Sutartį be išankstinio rašytinio kitos Šalies sutikimo, išskyrus, kai tai nurodyta Pirkimo dokumentuose ir aptarta Sutarties SS dalyje.

74. Sutarties Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Sutarties šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).

75. Paslaugų teikėjo paskirtas(-i) atsakingas(-i) asmuo (-ys), kuris (-ie) atstovauja Paslaugų teikėjui, priima ir tvirtina Pirkėjo teikiamus užsakymus, atsako už teikiamų paslaugų kokybę, dalyvauja susitikimuose su Pirkėjo atstovais ir atlieka kitus veiksmus, būtinus tinkamam Sutarties vykdymui, yra nurodyti Sutarties SS dalyje.

76. Pirkėjo paskirtas(-i) asmuo (-ys), kuris(-ie) atstovauja Pirkėjui, teikia Paslaugų teikėjui užsakymus, dalyvauja susitikimuose su Paslaugų teikėjo atstovais ir atlieka kitus veiksmus, būtinus tinkamam šios Sutarties vykdymui, yra nurodyti Sutarties SS dalyje.

77. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui. Tokiu atveju Šalys susitaria pakeisti šią nuostata kita galiojančia nuostata, kuri turi būti kuo artimesne ekonominiu ir teisiniu požiūriu negaliojančia tapusiai ar pripažintai nuostatai.

\_\_\_\_\_\_\_\_\_\_\_\_\_\_\_